section_heading: Momčadi sudionice
paragraph_text: Budući da su ovo bile Olimpijske igre, smjeli su sudjelovati samo amaterski športaši. Međunarodna hokejska federacija je ovako definirala športašev amaterski status: amater je onaj športaš koji nikad nije zaradio nešto od toga što se bavio športom, bilo to izravno ili neizravno. Ako je igrač ili službenik primio od kluba, saveza ili federacije neki iznos koji je prelazio sredstva koja su nužno potrebna radi putovanja ili trošaka smještaja, taj suvišak se smatrao zaradom.